የመንግሥት የልማት ይዞታና አስተዳደር ኤጀንሲ 55 ነጥብ 5 ቢሊዮን ብር ትርፍ አገኘ፤ በተያዘው በጀት ዓመት ትርፉን 73 ነጥብ 8 ቢሊዮን ብር ለማድረስም ግብ አስቀምጧል፡፡
ባሕር ዳር፡ መስከረም 20/213ዓ.ም (አብመድ) የመንግሥት የልማት ይዞታ እና አስተዳደር ኤጀንሲ የ2012 በጀት ዓመት የእቅድ አፈጻጸምና የ2013 በጀት ዓመት እቅድ ላይ በዋና ዳይሬክተሩ አቶ በየነ ገብረመስቀል አማካኝነት መግለጫ ሰጥቷል፡፡
በዚህም ካሉት 21 የልማት ድርጅቶች 300 ነጥብ 5 ቢሊዮን ብር ገቢ፣ 55 ነጥብ 5 ቢሊዮን ብር ትርፍ ማግኘቱን አስታውቋል፡፡በበጀት ዓመቱ 8 ነጥብ 6 ቢሊዮን ብር የዉጪ ምንዛሬ ገቢ ማግኘቱና 604 ሚሊዮን የአሜሪካ ዶላር የዉጭ እዳ መክፈሉም በመግለጫው ተመላክቷል፡፡ 15 ነጥብ 3 ቢሊዮን ብር የሀገር ዉስጥ እዳ እንደከፈለም አስታውቋል።ኤጀንሲው በኮሮናቫይረስ ወረርሽኝ ምክንያት ግብዓት በጊዜ አለማግኘት፣ የዉጪ ምንዛሬ እጥረት፣ የተጓተቱ ፕሮጀክቶች መኖርንና የፀጥታ ሁኔታን በችግርነት አንስቷል።ኤጀንሲው በ2013 በጀት ዓመት 376 ነጥብ 6 ቢሊዮን ብር ገቢና 73 ነጥብ 8 ቢሊዮን ብር ትርፍ ለማግኘት ግብ አስቀምጦ እንደሚሠራም አስታውቋል፡፡ዘጋቢ፡- ጽዮን አበበ -ከአዲስ አበባ